במקרים אלה האם לא מסוגלת להעביר די סידן לגורים בתוך החלב ולכן נשקול גמילה מוקדמת ובמקרים קשים אף גידול של הגורים ללא האם. יש לתת לגורים תחליף חלב (ייעודי לגורים). גורים בוגרים יותר ניתן להאכיל במזון גורים מאיכות גבוהה בהאכלות תכופות.
איגלס
הרפתקאותיו של פו הדב
הרפתקאותיו של פו הדב (באנגלית: The Many Adventures of Winnie-the-Pooh) הוא סרט מונפש של חברת וולט דיסני שיצא לאקרנים בשנת 1977. הסרט מבוסס על ספריו של א. א. מילן.
הסרט הוא גרסה מאוחדת של שלושה סרטי פו הדב אותם הפיקה דיסני בעבר: "פו הדב ועץ הדבש" (1966), "פו הדב והיום הסוער" (1968) ו"פו הדב וטיגר גם" (1974).
עלילת הסרט.
ב"פו הדב ועץ הדבש" פו, שתאוותו לדבש אינה יודעת גבול, מנסה להגיע לכוורת דבש עם בלון כחול אבל הדבורים רודפות אחריו והוא ניצל מהן בזכות ידידו כריסטופר רובין. אחר כך הוא הולך לביתו של ארנב, שם הוא אוכל כמות גדולה של דבש, נתקע בפתח המאורה, ורק לאחר שלושה שבועות מרזה ונחלץ משם.
ב"פו הדב והיום הסוער" אנו פוגשים את חזרזיר. חזרזיר ופו עפים לתוך ביתו של ינשוף, שלאחר מכן נהרס לחלוטין. בלילה פו פוגש את טיגר, שמסביר לו שדבש, ובעיקר דבש גנוב, אהוב על יצורים הנקראים "פילנפילים" (פרפילים בגרסת הדיבוב) ו"תועלים" (שועלדונים בגרסת הדיבוב). כשפו ישן במיטתו, הוא חולם על פילנפילים ותועלים, ומתעורר כאשר כל ביתו מוצף. הוא מצליח להינצל מהשיטפון ואף להציל את חזרזיר, וכאשר השיטפון נגמר, כריסטופר רובין עושה מסיבה לכבוד פו, שהציל את חזרזיר, וחזרזיר, שנתן את ביתו לינשוף.
ב"פו הדב וטיגר גם", לארנב נמאס מהניתורים של טיגר, והוא מחליט לעשות מעשה: לאבד את טיגר בערפל. הדבר לא מצליח. ימים רבים לאחר מכן, בחורף, טיגר נתקע על עץ, ומרוב מצוקה ופחד אומר שלא ינתר שוב לעולם, ולאחר מכן מפר את הבטחתו ומגורש מן היער בבושת פנים, למרבה שמחתו של ארנב, ולמרבה צערם של שאר חבריו (ובמיוחד רו). כדי לנחם את טיגר כולם מקפצים בשלג.
בסוף הסרט, כאשר כריסטופר רובין הולך ללמוד בבית ספר, הוא ופו מדברים על העתיד.
שרון חזיז
שרון חזיז (נולדה ב-16 בדצמבר 1969) היא זמרת, מנחת טלוויזיה ושחקנית ישראלית.
ביוגרפיה.
חזיז נולדה, גדלה והתחנכה בתל אביב. החלה את דרכה כזמרת בלהקת צופי תל אביב. ב-1987 הופיעה כזמרת ליווי לאורנה ומשה דץ בקדם אירוויזיון בשיר "קופידון". בשירותה הצבאי שירתה בלהקת הנח"ל, יחד איתה היו חברים בלהקה דנה ברגר, תומר שרון, אורי הוכמן, יואב צפיר, מומי לוי, אורן שבו, שרון שחל ושי זורניצר, הלהקה פורקה לאחר שחלק מחבריו הואשמו בעישון חשיש. הלהקה הספיקה לעבוד על אלבום משירי חנוך לוין, שממנו יצאו מספר תקליטי שדרים וביניהם "הנערה עם הרבה הימים", שהלחינה נורית הירש, ובו הייתה חזיז הסולנית.
בשנת 1992, החלה לשחק בסדרת הטלוויזיה של הטלוויזיה החינוכית "עניין של זמן" לצד אורי בנאי, דנה ברגר, אביב גפן, איילת זורר ואחרים. "עניין של זמן" הפכה במהרה להצלחה, וחזיז זכתה לחשיפה משמעותית כמו כן השתתפה בלזכור. בנוסף, השתתפה בתוכנית מוצ"ש. בינואר 1994 הוציאה את אלבומה הראשון "קח אותי לשם", שהפיק והלחין ברובו דודי לוי. האלבום משויך לסגנון הפופ, וחלק משיריו היו ללהיטים, ביניהם "קח אותי לשם" שכתבו מאיר גולדברג ושי להב, "השמיים של יוליה", "אתה יכול להאמין לי" ו"אהבה משוקולד", שכתבו גולדברג ולוי, ו"חייל הגומי", שכתב ארקדי דוכין. באלבום השתתפה חברתה ללהקת הנח"ל דנה ברגר, שכתבה את "אתה עצוב" והשתתפה עם חזיז בדואט "שתי חברות". האלבום ושיריו זכו להצלחה, ובמצעד הפזמונים העברי השנתי של רשת ג' זכתה חזיז בתואר "זמרת השנה". בעקבות שירי האלבום והופעותיה המעט פרובקטיביות, מותגה חזיז על ידי התקשורת וגם מצד אמרגניה כ"סמל מין", אך היא התרחקה מדימוי זה בהמשך הקריירה שלה. באותה שנה השתתפה באלבומו של עוזי חיטמן "מתוך תוכי".
בסוף 1994 השתתפה חזיז בפסטיגל עם השיר "גיבור מסרט" (מילים, לחן ועיבוד: צוף פילוסוף).
ביוני 1995 הוציאה חזיז את אלבומה השני, "בת הקוסם", שהפיקו מוזיקלית חברי "אתניקס", זאב נחמה ותמיר קליסקי. באלבום השתלבו עיבודי רוק ודאנס, לצד להיטי פופ, כמו "מלך הכביש", "ימים כאלה", "ליל ערפל" ו"הולכת ממך" וגם שיר הנושא, על אף שהיה קצר מאוד (שתי דקות ותשע שניות). את רוב השירים יצרו תמיר קליסקי וזאב נחמה. באלבום נכללו גם שני שירים מתורגמים: "צ'יינה טאון", שהיה גרסה עברית ללהיט הפופ "Queen of Chinatown" של הזמרת הצרפתייה אמנדה ליר, בתרגומה של חנה גולדברג, ו"לילי מרלן", ששרה במקור מרלן דיטריך. גרסתה של חזיז ל"לילי מרלן", תורגמה על ידי אהוד מנור והייתה הגרסה העברית הראשונה של השיר שהוקלטה. למרות שהאלבום זכה להצלחה בינונית בלבד ונכשל מבחינה מסחרית, יצאה חזיז לאחר צאתו לסבב הופעות ואף השתתפה בשנית בפסטיגל עם השירים "נמרה" (מקום רביעי) ו"היי קרמבה" (בחלק האומנותי), שהיה תרגום ללהיט הלועזי "Copacabana".
ב-1997 שרה קולות רקע באלבום הבכורה של דודי לוי שנשא את שמו, וב-1998 באלבומו השני של פבלו רוזנברג "בין ערביים".
בשנת 2000 דיבבה חזיז את פאלמון בסדרת האנימציה "דיג'ימון", עד לפרק 52. באותה שנה השתתפה בתפקיד עצמה באחד מפרקי העונה הראשונה של סדרת הדרמה "שבתות וחגים".
בפברואר 2001 הוציאה חזיז את אלבומה השלישי, "פנסים", שש שנים לאחר אלבומה הקודם. את האלבום עיבד והפיק מוזיקלית עברי לידר, שגם כתב הלחין וביצע בדואט עם חזיז את השיר "פנסים". באלבום נכלל גם הלהיט "קורא לי לחזור". ב-2003 החלה להופיע בתפקיד משנה בעונה הראשונה ולאחר מכן בתפקיד קצר בעונה השנייה של סדרת הטלוויזיה "אהבה מעבר לפינה" בערוץ 2.
בשנת 2004 הוציאה עם דוד ד'אור את קלטת הווידאו לילדים "חיות בפזמון עם דוד ושרון", שבהמשך יצאה גם על גבי DVD. בקלטת, חזיז וד'אור יוצאים לטיול עם חיית המחמד שלהם, ובדרך נתקלים בחבורת חיות ושרים עליהן שירים.
בשנת 2005 הוציאה את אלבומה הרביעי, שנשא את שמה, ממנו התפרסמו השירים "אני בשבילי" ולהיט הדאנס "יזראל". באותה שנה אובחנה כלוקה בסרטן השד, ועברה טיפולים להסרתו, בהם כימותרפיה וכריתת איברי הרבייה. אחרי תהליכי החלמתה עקבו כלי התקשורת השונים, וחזיז הרבתה לדון בנושא במטרה להגביר את המודעות למחלה.
בשנת 2007 הוציאה חזיז אלבום אוסף ראשון, "אוסף שירים". האלבום כלל שיר אחד חדש, "תראי עכשיו", וביצוע מחודש לשירה "קח אותי לשם", בעיבוד של הנרי. באותה שנה השתתפה בסדרת הטלוויזיה "הנפילים" בתפקיד אביגיל, אישה בעלת כוחות על.
בסוף 2009 הוציאה חזיז סינגל ראשון מתוך אלבומה החמישי - "אורות של חנויות". סביב האלבום עומדים יוצרים רבים כמו הנרי וניצן קייקוב.
בינואר 2010 החלה חזיז להגיש מדי יום את התוכנית "יפה לך" בערוץ 24, לצד אורנה דץ ומיכל אמדורסקי. בנוסף, החל מיוני 2010 החל השלוש להגיש את התוכנית "שישי חם" בערוץ 2. באוקטובר של אותה שנה עזבה את "יפה לך" כדי להשתתף בעונה השישית של "רוקדים עם כוכבים", שבה הודחה בשלב הראשון.
בשנת 2012 חזיז שבה לגלם את דמותה של שרון בסדרת הספין אוף "עניין של זמן".
בשנת 2020 חידשה את השיר צ'יינה טאון.
החל משנת 2021 מגלמת חזיז את דמותה של טניה במחזמר ״מאמה מיה!״ בתיאטרון הבימה.
חיים פרטיים.
חזיז היא בתו של שלמה חזיז, שהיה רקדן וכוריאוגרף.
הייתה נשואה למתופף אלי בן שושן, ולאחר מכן לאחיו של הזמר פבלו רוזנברג, שמוליק, ממנו יש לה בת ושמה אנה שנולדה ב-2002.
באוקטובר 2014 התחתנה בשלישית, עם יורם כהן.
מתגוררת כיום בשכונת כוכב הצפון בתל אביב.
סיוון שביט
אורתוקרטולוגיה
אורתוקרטולוגיה (Orthokeratology), או בקיצור אורתו-קיי שיטה בה משתמשים בעדשות מגע קשות מיוחדות, בזמן השינה, לשם תיקון הראייה על ידי שינוי צורת הקרנית. השיטה יכולה לשמש לתיקון הראייה כתחליף לשימוש במשקפיים, עדשות מגע או לניתוח תשבורת.
היסטוריה.
הרעיון של תיקון הראייה על ידי שינוי צורת הקרנית אינו חדש. רופאים דנו בו כבר בשנות ה-40. ג'ורג' יאסן יצר כנראה את העדשות האורתוקרטולוגיות הראשונות בשנות ה-60 של המאה ה-20 מהחומר PMMA, ושיווק אותן תחת השם "אורתופוקוס". דגמים ראשונים אלו סבלו מתוצאות בלתי צפויות, והובילו לדעה שהייתה רווחת בקרב רופאים כי האורתוקרטולוגיה הייתה טכניקה לא מדעית שהתבססה על מזל.
התפתחות המחשב ומכשירי מדידה חדשים אפשרו את יישום התאוריה בנושא ליצירת עדשות עם תוצאות בנות שחזור.
קיימת מחלוקת בשאלה מי היה הראשון לפתח עדשות אורתוקרטולוגיות מודרניות, אולם מקובל לייחס לד"ר ריצ'רד וולדיגה את הדגם הראשון בשיטת היפוך אזורי, בתחילת שנות ה-80.
התקדמות חשובה חלה בשוק האמריקאי בשנת 2002 כאשר מינהל המזון והתרופות האמריקאי (FDA) אישר לשימוש את הטיפול המכונה "טיפול תשבורת קרני" (CRT) שהיווה את הבסיס לטיפול של חברת פאראגון, חלוצה בתחום זה.
בשנת 2004 אישר ה-FDA מספר טיפולים נוספים בטכניקה זו של חברות אמריקאיות נוספות.
ענקית האופטיקה באוש אנד לומב הוציאה בשנת 2005 משפחת מוצרים אורתוקרטולוגי בשם ("VST ("Vision Shaping Treatment.
עקרון פעולה.
העדשות משנות את צורת הקרנית על ידי הזזת תאי אפיתל שמכסים את משטח הקרנית. מחקרים מסוימים מצביעים על כך שתאי האפיתל נדחסים באזורים מסוימים של הקרנית בנוסף לתזוזתם.
שימוש.